બીજા વિશ્વયુદ્ધમાં બરબાદ થયા પછી જપાને પણ આ જ કર્યું હતું અને આજે ચીન એ જ દિશામાં આગળ વધી રહ્યું છે. આ બન્ને દેશોએ જ્યારે એમની આર્થિક પ્રગતિ શરૂ કરી ત્યારે દારુણ ગરીબીમાં સબડતા હતા અને ગીચ વસ્તી ધરાવતા છતાં તેમની પાસે ઘરેલુ કુદરતી સ્રોતો ઘણા મર્યાદિત પ્રમાણમાં હતા. ચીન પણ અત્યંત ઝડપથી એનું ક્રેડિટ માર્કેટ વિકસાવી રહ્યું છે. ૨૦૧૨માં ઇન્ડસ્ટ્રિયલ ઍન્ડ કમર્શિયલ બૅન્ક ઑફ ચાઇના (ત્ઘ્ગ્ઘ્)એ ટિયર વન કૅપિટલના સંદર્ભમાં બૅન્ક ઑફ અમેરિકાનું પ્રથમ સ્થાન છીનવી લીધું હતું અને વિશ્વની સૌથી મોટી બૅન્ક બની ગઈ હતી.